Public procurement notice: Contract Award Notice
Published: 2025-09-23
Buyer: SPACE HELLAS ΑΝΩΝΥΜΗ ΕΤΑΙΡΕΙΑ ΣΥΣΤΗΜΑΤΑ ΚΑΙ ΥΠΗΡΕΣΙΕΣ ΤΗΛΕΠΙΚΟΙΝΩΝΙΩΝ, ΠΛΗΡΟΦΟΡΙΚΗΣ ΚΑΙ ΑΣΦΑΛΕΙΑΣ - ΙΔΙΩΤΙΚΗ ΕΠΙΧΕΙΡΗΣΗ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ
Country: GR
Region: EL304
Contract type: Services
Procedure: Open procedure
CPV classification: 48000000 | 48620000: Operating systems | 72200000 | 80533100
Estimated value: 1587398 EUR
Submission deadline: 2026-03-31
Award criteria: quality, price
EU fund: eu-funds

Technical requirements: Φυσικό αντικείμενο του έργου αποτελεί η προμήθεια δύο (2) ανεξάρτητων υποδομών εξοπλισμού (εξυπηρετητές, δικτυακές μονάδες αποθήκευσης NAS), των απαραίτητων αδειών λογισμικού (βάσεων δεδομένων και εικονοποίησης) για τη φιλοξενία και λειτουργία της υποδομής ΣΗΔΕ βαθμού ΑΔΙΑΒΑΘΜΗΤΟ και βαθμού ΠΕΡΙΟΡΙΣΜΕΝΗΣ ΧΡΗΣΕΩΣ κατά τον Εθνικό Κανονισμό Ασφαλείας, τειχών προστασίας EAL4, καθώς και η υλοποίηση άλλων υπηρεσιών για την περαιτέρω αξιοποίηση των δυνατοτήτων της υποδομής και πρόσβασης στη διαθέσιμη πληροφορία. Στο υπάρχον ΣΗΔΕ διακινούνται έγγραφα διαφορετικών διαβαθμίσεων, με αποτέλεσμα να λαμβάνονται τα μέτρα ασφαλείας που προβλέπονται για την υψηλότερη διαβάθμιση, γεγονός που προκαλεί έναν αριθμό δυσκολιών στους χρήστες και τους διαχειριστές. Ενδεικτικά, το ΣΗΔΕ λειτουργεί σε ανεξάρτητη δικτυακή υποδομή, η οποία δεν παρέχει πρόσβαση στο διαδίκτυο, οι δυνατότητες των χρηστών έχουν (σχετικά) περιοριστεί με βάση τον ΕΚΑ, η πρόσβαση στην πληροφορία διέπεται από την Αρχή της Ανάγκης Γνώσης και γίνεται μέσω συγκεκριμένων τερματικών ειδικά παραμετροποιημένων, η διασύνδεση επιτρέπεται με Πληροφοριακά Συστήματα αντίστοιχης διαβάθμισης, ενώ υπάρχει μεγάλο διαχειριστικό κόστος. Στο πλαίσιο του Έργου ζητείται η προμήθεια εξοπλισμού για τη λειτουργία ενός αντίστοιχου Πληροφοριακού Συστήματος στο ανοικτό δίκτυο, το οποίο θα διαχειρίζεται αποκλειστικά την αδιαβάθμητη αλληλογραφία, θα περιλαμβάνει την πρωτοκόλλησή της, θα αποτυπώνει τις ροές διεκπεραίωσής, ενώ θα διασυνδέεται με τα Πληροφοριακά Συστήματα που αναπτύσσονται για την ελληνική δημόσια διοίκηση (που διακινούν αδιαβάθμητη πληροφορία) με σκοπό τη διαβίβαση ψηφιακά υπογεγραμμένων εγγράφων. Η υποδομή θα είναι Κεντρική και θα παρέχεται πρόσβαση από υπολογιστή συνδεδεμένο στο internet, επιλύοντας προβλήματα απομακρυσμένης εργασίας και προσφέροντας άμεση πρόσβαση στην (αδιαβάθμητη) πληροφορία. Το ΥΠΕΞ/ΣΤ2 έχει ήδη αναπτύξει και λειτουργεί δοκιμαστικά το σχετικό λογισμικό (Σύστημα Ηλεκτρονικής Διαχείρισης Εγγράφων στο ανοικτό δίκτυο (openΣΗΔΕ)), που παρέχει δυνατότητα πρόσβασης στους χειριστές μέσω διαδικτύου, ώστε να χειρίζονται αδιαβάθμητη αλληλογραφία με τους υπόλοιπους δημόσιους φορείς, επιχειρήσεις και ιδιώτες (μέσω του ΑΡΙ Κ-ΣΗΔΕ ή μέσω email). Το σύστημα θα διαθέτει ίδιο περιβάλλον και λειτουργικότητες με το διαβαθμισμένο ΣΗΔΕ, με κατάλληλες τροποποιήσεις ώστε να χειρίζεται αποκλειστικά αδιαβάθμητη αλληλογραφία, διευκολύνοντας την ευρεία υιοθέτησή του. Προκειμένου αυτό να λειτουργήσει απαιτείται εξοπλισμός, που θα εξυπηρετεί το σύνολο του προσωπικού του ΥπΕξ σε ΚΥ και ΕΥ. Αναμένεται ότι μέσω αυτού θα πρωτοκολλώνται και διακινούνται από/προς το ΥπΕξ, τους πολίτες και την λοιπή δημόσια διοίκηση, η αδιαβάθμητη υπηρεσιακή αλληλογραφία, τα έγγραφα προξενικών πράξεων και η λοιπή αλληλογραφία της δημόσιας διοίκησης. Παράλληλα, θα είναι ευκολότερα υλοποίησιμες πολιτικές προστασίας προσωπικών δεδομένων, πρόσβασης σε έγγραφα, αναζήτηση εγγράφων και αξιοποίησή τους για την παραγωγή γνώσης, τα οποία ακόμα διεκπεραιώνονται εντύπως ή είναι αποθηκευμένα σε τοπικές αποθηκευτικές μονάδες (σκληροί δίσκοι). Για την επίτευξη του σκοπού της σύμβασης όπως περιγράφηκε ως άνω, ο Ανάδοχος της παρούσας σύμβασης (έργου) θα προμηθεύσει τον απαιτούμενο εξοπλισμό και εμπορικό λογισμικό και θα  παράσχει σχετικές  υπηρεσίες, όπως  περιγράφονται παρακάτω. Επιγραμματικά, η αντικατάσταση Υπολογιστικού Εξοπλισμού και προμήθεια Αδειών χρήσης εμπορικού Λογισμικού του ΥπΕξ θα υλοποιηθούν μέσω των: Εκπόνηση Μελέτης Εφαρμογής, Προμήθεια και Εγκατάσταση Εξοπλισμού και αδειών λογισμικού, Πιλοτική και Παραγωγική λειτουργία του εξοπλισμού και του εμπορικού λογισμικού έως το σημείο του λειτουργικού συστήματος, Υπηρεσίες Εκπαίδευσης των χρηστών του Φορέα Λειτουργίας, Υπηρεσίες  τεχνικής υποστήριξης (Help Desk), Υπηρεσίες Εγγύησης και Συντήρησης. Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων και αποτελεί ένα ενιαίο σύνολο. Προσφορές γίνονται αποδεκτές μόνο για το σύνολο των υπηρεσιών που περιγράφονται. Ο προϋπολογισμός του Έργου - εκτιμώμενη αξία σύμβασης ανέρχεται στο ποσό του ενός εκατομμυρίου πεντακοσίων ογδόντα οκτώ χιλιάδων επτακοσίων εννέα ευρώ και εξήντα οκτώ λεπτών, (1.588.709,68€) μη περιλαμβανομένου ΦΠΑ 24%, προϋπολογισμός με ΦΠΑ: ένα  εκατομμύριο εννιακόσιες εβδομήντα χιλιάδες Ευρώ (1.970.000,00€), ΦΠΑ: τριακόσιες ογδόντα μία χιλιάδες διακόσια ενενήντα ευρώ και τριάντα δύο λεπτά (381.290,32€). Μετά τη σύναψη της αρχικής σύμβασης, κατά την υλοποίηση του έργου και πριν τη λήξη της σύμβασης, η Αναθέτουσα Αρχή δύναται να αποφασίσει την άσκηση δικαιώματος προαίρεσης με  εκτιμώμενη αξία δικαιώματος προαίρεσης αύξησης φυσικού αντικειμένου έως 50% του αρχικού Π/Υ, ήτοι ποσού 794.354,84 € μη περιλαμβανομένου ΦΠΑ (Εκτιμώμενη αξία με ΦΠΑ 985.000,00 €, ΦΠΑ 24%  190.645,16 €). Πριν την λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης συντήρησης έως δέκα τοις εκατό (10%), του συμβατικού τιμήματος με βάση τις τιμές μονάδας της Οικονομικής Προσφοράς του Αναδόχου, για τις υπηρεσίες συντήρησης (όπως αυτές περιγράφονται στο Παράρτημα Ι, παρ. 3.1 ήτοι ποσού 158.870,97 € μη περιλαμβανομένου ΦΠΑ (Εκτιμώμενη αξία με ΦΠΑ:  197.000,00 €, ΦΠΑ 24%  38.129,03 €). Συνεπώς, η συνολική μέγιστη εκτιμώμενη αξία της σύμβασης, συμπεριλαμβανομένων και των δικαιωμάτων προαίρεσης, όπως αναφέρονται παραπάνω ανέρχεται στο ποσό των δύο εκατομμυρίων πεντακοσίων σαράντα ενός χιλιάδων εννιακοσίων τριανταπέντε ευρώ και σαράντα εννέα λεπτών, 2.541.935,49 € μη περιλαμβανομένου ΦΠΑ (προϋπολογισμός με ΦΠΑ: 3.152.000,01 €, ΦΠΑ 24% 610.064,52 €). 
Η άσκηση των προαναφερόμενων δικαιωμάτων προαίρεσης τελούν υπό την προϋπόθεση έγκρισης χρηματοδότησής τους και δύναται να είναι από οποιαδήποτε πηγή. Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας-τιμής. [παρ. 1.3, ΠΑΡΑΡΤΗΜΑ I & II της Διακήρυξης]
Ο Ανάδοχος θα υλοποιήσει το έργο σε όλα τα σημεία εγκατάστασης και υποστήριξης του εξοπλισμού, κατά περίπτωση. Τόπος παράδοσης των παραδοτέων που προκύπτουν από τη Σύμβαση που θα υπογραφεί με τον Ανάδοχο, ορίζονται τα κτήρια της Κεντρικής Υπηρεσίας του Υπουργείου Εξωτερικών (Φορέας Λειτουργίας) και η έδρα της Αναθέτουσας Αρχής (ΚτΠ ΜΑΕ).[παρ. 2.2.7.4 ΠΑΡΑΡΤΗΜΑΤΟΣ I της Διακήρυξης].
Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λi ο οποίος υπολογίζεται με βάση τον παρακάτω τύπο:
Λi = 80 * ( Βi / Βmax ) + 20 * (Kmin/Ki)
Σε περίπτωση προσβολής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως  
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
 Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.[παρ. 3.4 της Διακήρυξης]


Winner: SPACE HELLAS ΑΝΩΝΥΜΗ ΕΤΑΙΡΕΙΑ ΣΥΣΤΗΜΑΤΑ ΚΑΙ ΥΠΗΡΕΣΙΕΣ ΤΗΛΕΠΙΚΟΙΝΩΝΙΩΝ, ΠΛΗΡΟΦΟΡΙΚΗΣ, ΑΣΦΑΛΕΙΑΣ - ΙΔΙΩΤΙΚΗ ΕΠΙΧΕΙΡΗΣΗ ΠΑΡΟΧΗΣ ΥΠΗΡΕΣΙΩΝ ΑΣΦΑΛΕΙΑΣ
Award value: 1587398
Number of bids: 1